Downloaded from YTS.MX
Official YIFY movies site: YTS.MX
Kan du forklare meg hva som er galt med svarte?
Hva som er galt med svarte?
Hva som er galt med svarte…
Hva mener du med det?
Hva som er galt med svarte?
I 1860 var senatoren for Mississippi, Jefferson Davis, på plass i Senatet i USA
og stemte imot finansiering av skolegang for svarte.
Dette rettferdiggjorde han med oppspinn han hevdet var hentet fra Bibelen.
Det selvkomponerte eventyret viste til at da Kain ble forvist fra Edens hage,
oppdaget han landet Nod.
Og i landet Nod, ifølge senator Davis,
fantes det dyr og udyr
som ble skapt før mennesket, før Adam og Eva.
Og blant udyrene fantes det en dyreaktig art med mørk hud.
Senator Davis siktet til svarte.
"At svarte er underordnet, er Guds vilje", sa han.
"Dette går frem av historien."
Denne historien fortalte senator Davis.
Samme senator Davis som senere ble president for sørstatskonføderasjonen.
For å rettferdiggjøre et syn som tilsa at ulikheten mellom svarte og hvite
var fastsatt fra første stund.
PRESIDENT FOR SØRSTATENE
Hva leder det til når man stadig forteller visse myter om hvordan svarte er,
og hvilken samfunnsrolle de har?
Historier som utelukkende handler om hva som er galt med svarte,
blir en del av et forståelsesgrunnlag
som bidrar til å spre forestillinger, uriktige sådan, om svarte.
Vi må ha et nøkternt blikk på vår egen historie.
Det er rent faktisk en kamp. En meningsfylt kamp mellom ulike syn.
Spørsmålet er:
Har vi en kritisk tilnærming til alt det vi får servert, alt det vi sluker?
For det er noen som utformer dette. Skal utformingen gagne oss eller dem?
STEMPLET FRA BEGYNNELSEN AV
BASERT PÅ BOKEN AV DR. IBRAM X. KENDI
Når det gjelder menneskeraser,
må vi huske at inndelingen i raser ikke alltid har vært like opplagt.
Vi krysset havet som fulanier,
iboer, jorubere, wolofere og mandingoer.
Men under reisen over Atlanterhavet
ble vi omgjort til én folkegruppe.
Ofte tillegger vi noen en herkomst kun ut fra hudfarge,
fargetonen i håret, eller hva det nå skal være.
Det sentrale er slaveriet.
Man bør vite at de arketypiske slavene folk så for seg i tidligere tider,
ikke så ut som meg.
Vesteuropeisk slavehandel var i århundrer sentrert rundt slavere fra Øst-Europa.
Ordet "slave" er utledet fra "slaver".
Så hvorfor ble det brått slik at det ble tatt flest afrikanske slaver?
OPPFINNELSEN AV "SVARTHET"
Vi må ha i mente at slaveri inngår i menneskehetens historie.
Vi har tatt hverandre som slaver så lenge det har funnes imperier, land og kriger.
Men så skjer det noe nytt i 1444.
Den første store forsendelsen med fanger,
som portugisere hadde tatt til fange i Senegambia,
ble fraktet til Portugal der de skulle selges.
I mine øyne utgjør dette startpunktet for den transatlantiske slavehandelen.
Prins Henrik av Portugal
oppdaget hvor mye afrikanere var verd på det vesteuropeiske slavemarkedet.
De var mer verdifulle enn østeuropeiske slavere
fordi det var vanskeligere for dem å flykte og gli inn blant de lokale.
Så han finansierte ekspedisjoner til kilden.
Da prins Henrik inntok Afrika, bød det seg en mulighet til å forsyne seg.
Han hadde en bestemt metode, og den funket.
Prins Henrik ville ikke vedgå
at han ved hjelp av vold og brutalitet tok afrikanske slaver for å tjene penger.
Hoffets krøniker, Gomez Eannes de Azurara, fikk i oppdrag å skrive om kongen.
Han renvasket slavehandelen ved å hevde at prins Henrik reddet fortapte sjeler,
og at afrikanere var laverestående, nærmest som dyr.
De har levd som dyr, fri for forstandige handlemåter.
De har ingen kjennskap til det gode, bare til det å dovne seg som dyr.
De Azuraras bok var ikke bare den første omfattende teksten
skrevet av en europeer i Afrika,
den ble også en bestselger.
Rasistiske forestillinger om at afrikanere er som dyr,
bredte seg i Vest-Europa.
Verket innarbeider et rasehierarki.
Vi blir indoktrinert. Slik fungerer populærkulturen.
Og sånn er det jo med makt, vi merker ikke at den utøves.
Skal man gjøre dette med ren samvittighet,
må man finne opp en forklaring som tilsier at dette er greit.
Hvis ikke er det jo simpelthen brutalitet,
tyveri, drap og voldtekt.
Ingen liker jo å se på seg selv i et slikt lys.
De Azurara skrev at folk med forskjellig hudfarge, språk,
kultur og etnisitet
var ett folk bestående av svarte som fint kunne anvendes som slaver.
Svarthet
Hva feiler det dem?
Svarthet
Ingen i byen trenger dem, liker dem eller vil ha dem her.
Noen niggere er rene, andre ikke.
Gid jeg hadde litt kylling.
Negrene her til lands er knyttet til kjønnssykdommer,
prostitusjon, ulovlig pengespill, og kriminalitet.
Illegale innvandrerfaen! Forpulte sandnigger!
Dra tilbake dit du kom fra!
Se hva du gjør med nabolaget! Du har fått disse gærningene hit.
Få det jævla…
-Ut! -Jeg ringer politiet.
Dette skjer fordi vi er svarte.
Hva kan vi gjøre med det at vi er svarte?
Skjule det?
Noen fortalte en løgn en gang i tiden.
Alt som er svart, ble fremstilt som fælt og ondt!
Bare se på synonymene til "svart" i ordboken!
De Azurara fant opp svarthet.
Men det er ikke gitt at han skapte hvithet.
Hvithet som konstruksjon dukket egentlig ikke opp
før på 15-1600-tallet.
OPPFINNELSEN AV "HVITHET"
Da slavehandelen nylig hadde startet i USA,
var det ikke bare svarte slaver.
Tjenere fra Europa fikk reisen dekket om de bandt seg til arbeid.
Arbeidsforholdene deres var bare hakket bedre enn slaveri.
TJENERE OG SLAVER ER SATT TIL Å JOBBE SAMMEN
MED JORDBRUK OG TOBAKKSDYRKING
KONTRAKTSBUNDNE TJENERE FÅR ALDRI FORLATE SIN HUSHERRE
HAN FÅR IKKE TA DEL I PENGESPILL
Noe av det de hvite jordeierne fryktet mest,
var at hvite, kontraktsbundne tjenere og svarte slaver
skulle slå seg sammen for å ta opp kampen mot sin felles fiende, den hvite eliten.
Det ble klart for dem at dette kunne skje da det såkalte Bacon-opprøret fant sted.
Der slo svarte og hvite seg sammen
for å gjøre opprør mot hvite jordeiere.
Det handler ikke om min frigjøringskamp. Det handler også om din.
Vi skal ikke samarbeide for å hjelpe svarte fattigfolk.
Det er til gjensidig gagn.
BLI SINT - BLI FAGORGANISERT
TAKK, GRÅDIGHET - VÅR TUR NÅ
Det er leit at folk står i veien for den utviklingen og fremgangen
landet kan få om vi står sammen og lar mangfold bli et sentralt redskap.
Enten du er fra sør, nord, øst eller vest, eller er neger, hillbilly eller yankee,
kjemper vi side om side.
Er vi kravstore når vi ber om å bli behandlet med verdighet?
Hvorfor i helsike skulle vi frykte døden når dere uansett ikke lar oss leve?
Bacon-opprøret lyktes med å midlertidig velte makthaverne i kolonien Virginia.
Rike, hvite slaveeiere ble vettskremt.
KONGELIG PROKLAMSJON OM Å SLÅ NED OPPRØRET I VIRGINIA
I deres øyne var forbundet mellom hvite, kontraktsbundne tjenere og svarte slaver,
rene undergangen.
Da ble det innlysende for hvite jordeiere at de måtte vie større ressurser til
det å holde kontraktsbundne tjenere og slaver atskilt.
De utarbeidet et helt lovsystem
for å gi kontraktsbundne tjenere visse rettigheter fordi de var hvite,
og disse kunne ikke svarte få.
Noen hvite, kontraktsbundne tjenere fikk omsider fullført tjenestetiden.
Da kunne de få seg et stykke land og tjene penger.
Og for pengene de klarte å opparbeide seg,
kunne de kjøpe nettopp de samme
som hadde kjempet side om side med dem under Bacon-opprøret.
De kunne si til sin tidligere kampfelle:
"Vi er ulikt stilt nå, men ikke fordi samfunnssystemet er rasistisk.
Du er slik stilt fordi du er laverestående."
De vil slenge hvite og fargede barn i integreringens smeltedigel.
Resultatet vil bli en røre av et folk med mulatter og bastarder!
Begge raser vil bli ødelagt av utviklingen.
USA ble bygget av og for landets hvite, kristne befolkning!
Dette handler ikke bare om verdier, men også om nasjonens overlevelse.
Vi har ikke noe valg.
Lærer vi barna våre å hate USA, vil ingen forsvare flagget
eller beskytte vårt storslagne land og vår frihet.
HVITE LIV HAR VERDI
Slik oppsto tanken om at det å være hvit i seg selv er et privilegium.
At det gir en status som hvite burde ha, og som går i disfavør av svarte.
De hvite…
-Like rettigheter for alle hvite. -Alt tilhører de hvite.
-De hvite, hvem ellers? -Den hvite majoriteten…
Vi er hvite, og det er vi stolte av.
Jeg er hvit.
Hvithet er et konsept
som sier noe om hvem som har rett på bestemte privilegier.
Som hvit er du aldri nederst på rangstigen selv om du er fattig, blakk og hjemløs.
Dette sto sentralt i identitetsbyggingen til USAs hvite majoritet.
Man vet at man alltid vil ha dette fortrinnet overfor andre.
Før i tiden var ikke nyankomne polakker hvite, men polske.
Nyankomne italienere var ikke hvite, men italienske.
Men på et tidspunkt fant folk ut:
"Om vi slutter rekker, med hvithet som overbygning,
kan vi beskytte våre felles interesser og nekte andre tilgang til makt."
Hvitheten gjør dem blinde for hvem som egentlig er bandittene.
De som nyter godt av dette,
er en liten, rik, hvit elite
som opparbeider seg stadig mer rikdom og makt på bekostning av alle andre.
Hør vår stemme!
Noen hvite sliter økonomisk.
De kan tro at uføret er forårsaket av folk som ser annerledes ut…
Niggere kan dra til helvete!
Ingen utenfra skal løse våre problemer.
Vi har klart oss greit i alle år. Det akter vi å fortsette med.
Og her forblir det hvitt.
Dere får ikke bytte oss ut!
Rase er ikke reelt. Det er uvitenskapelig.
Man kan ikke påvise noens rase ved hjelp av DNA.
Men de sosiale ringvirkningene er enorme siden mange har trodd på myten.
Ville en tilflyttende familie med negre ha endret hele nabolaget?
Noen av dem er veldig urenslige.
Men det er greit om de holder det ryddig og rent.
Det spørs hva slags negre det er.
Er de som hun som jobber for meg,
en redelig, stolt nigger som er stolt av egen rasetilhørighet,
og som er renslig og flittig, da ville det ikke plaget meg.
Det fins en flyktig belønning
som hvitheten vifter som lokkemiddel foran oss andre.
En flyktig belønning i form av aksept, eller et dannelsesløft.
Hvis du går på de rette skolene, snakker korrekt,
holder deg på matta til enhver tid
og er akkurat passe ærlig, slik at hvitheten ikke kjennes ubehagelig.
Hvis du er den rette typen neger.
MYTEN OM ASSIMILERING
Vel, vi er stolte av å være svarte, og vi er stolte av vår arv.
Men hvite i USA godtar ikke at dette er et land med mange folkeslag.
I deres øyne er USA et land for hvite.
Så det rettes mye propaganda mot oss for å overbevise oss om
at vi på et vis må bli hvite før de godtar oss.
Jeg kan ikke tenke annerledes. Jeg kan ikke tenke afrikansk, irsk eller norsk.
Jeg må tenke innenfor fastsatte rammer i mitt samfunn, som jo er hvitt.
-Misliker du å bli kalt afroamerikaner? -Ja, for jeg er "cablinasian".
NÅ KOMMER HVIT PSP
Assimilering som konsept er problematisk
fordi du presses til å anta en form som hvite kan godta,
og som hvite ikke føler seg truet av, men snarere trygge på.
"Kan du ikke bare være hvit? Bli assimilert."
Alle svarte i dagens samfunn har nok på et tidspunkt tydd til kodeveksling.
Unge mann, du skal få et tips.
Bruk hvit stemme.
Jeg har ikke en hvit stemme.
Du vet hva jeg mener. Inni der er det en hvit stemme. Bruk den.
Jeg vil gi deg litt å spille på.
Tilhengere av assimilering tenker fortsatt at en rasialisert gruppe må endre seg,
jobbe hardere, verdsette utdanning og ta bedre vare på egen helse.
Nedvurderingen har en ny innpakning. Det du har å by på, anses som verdiløst.
Enten må dere assimileres,
eller så må vi utforme en ny infrastruktur som bøter på problemet dere utgjør.
En avgangselev får ikke ta del i vitnemålsseremonien
eller følge undervisningen om han ikke fjerner rastaflettene.
Det er et progressivt skjær over det å tenke at folk kan endre seg.
Svarte burde trekke opp buksa.
Du kan gå forbi moren eller bestemoren din.
Bruk sunt folkevett og vis respekt for andre.
VI KAN BEDRE!
Merk deg hva som er blitt regnet som akseptabel oppførsel i nyere historie.
TILBAKE TIL SIVILISASJONEN
Dette er omkvedet, enten man er i 2021 eller i 1821.
DEN DEKKER DET SVARTE
Noe ved deg, enten det er fysisk eller kulturelt,
forårsaker forskjellene som finnes.
Hvem lærte deg å avsky hvordan håret ditt kjennes ut?
Hvem lærte deg å avsky hudfargen din så sterkt at du bleker den for å bli hvit?
Hvem lærte deg å avsky hvordan nesen din og leppene dine ser ut?
Hvem lærte deg å avsky deg selv fra topp til tå?
På 1700-tallet fremholdt europeiske og amerikanske filosofer
at svarte bare burde jobbe.
At svartes kropper bare egnet seg til primitivt kroppsarbeid
fordi menneskehetens mest høyverdige kulturelle uttrykk var det europeiske,
og det simpleste var det afrikanske,
og at det bare ble skapt stor kunst og utført avansert tenkning i Europa,
eller blant folk av europeisk herkomst.
De er blitt så vant til sine egne fremstillinger av svarte,
at de bokstavelig talt ikke kan se for seg at en svart kvinne kan skape kunst.
I ung alder ble jeg, som ved et av skjebnens onde luner,
revet ut av Afrikas høyt skattede rede
Hvilken ulidelig smerte det må forvolde
Hvilken sorg mine foreldre må utholde
ET DIKT AV PHILLIS, EN UNG NEGERKVINNE I BOSTON
Phillis Wheatley var den første svarte kvinnen
som utga en poesibok i Nord-Amerika.
Dette var et sjokk for alle.
Det rokket ved forestillinger om
afrikanere og deres intellektuelle evner.
DIKT OM RELIGIØSE OG MORALSKE EMNER
Det var noe ved poesien, denne høyverdige kunstformen,
som viste at afrikanere hadde et følelsesliv
utover det helt banale.
Men enkelte sa selvsagt:
"Diktene kan ikke være skrevet av denne svarte jenta. Det er helt umulig."
Det hele endte med at noen prominente hvite menn i Boston gikk sammen
for å granske saken.
De innkalte Phillis Wheatley til et møte for å ta rede på
om det faktisk var hun som hadde skrevet diktene.
Under utspørringen skulle hun i praksis bevise
at hun var noe mer enn hva disse hvite mennene trodde,
for i deres øyne var hun "bare" en svart slavekvinne.
Dette er både et tidlig eksempel på at svarte kvinner må bevise sitt egenverd,
og på forestillingen om at hvite menn har rett til å be deg bevise ditt egenverd.
Alle svarte kvinner havner på et tidspunkt i Phillis Wheatleys sted.
Det vondeste jeg har opplevd, var da en kollega sa:
Jeg blir iblant bekymret for deg når du snakker,
for du høres uvitende ut,
og du er jo afroamerikansk,
så jeg vil bare ikke at folk skal tenke det ene og andre om deg.
Da sa jeg: "Nå skal du *banneord* høre!
"Hvis en eller annen *banneord* sår tvil om mine evner,
slenger jeg bare frem cv-en min."
Vi, hvis signaturer er å finne her, går god for
at diktene på påfølgende side, etter vårt skjønn,
ble skrevet av Phillis, en ung negerkvinne,
som, for bare få år siden, ble hentet hit som udannet barbar fra Afrika.
Studerer man Phillis Wheatleys poesi,
ser man at hun motsetter seg
NATUREN STARTER PÅ NY FRISK
forestillingen om at hun er mindreverdig.
OG DEN ER FORTSATT HARMONISK, RETTFERDIG OG GOD
Hun syntes ikke at det var noe galt med henne.
Det Phillis Wheatley gjør, er uhyre farlig.
Den kolonialistiske økonomien står på spill.
Den trenger svartes kroppsarbeid.
Den verken trenger eller ønsker svartes kunst.
Om vi tar innover oss at svarte kvinner kan skape kunst,
hva annet må vi da ta innover oss?
"Du, gåtefulle kvinne,
Et utbrudd fra skyer, innvoller, elvebredder, knær, blodårer og horisonter
Tunger besatt med øyevipper
Du svir i halsen min
Jeg følger i dine spor og synger Du er her, du er der
Aldri skal du forsvinne
Du søte sommerfugl
Leppene dine smaker av hav
Nedstøvede år med levd kvinneliv Lys i sikte
Hendene går berserk av smerte Klapper sammen i ny bønn
Berører vestlige glassmalerier av gjenferd viet til militært blodspille
Forenes nåde med makt Og makt med rett
Da blir kjærligheten vår arv
Og den vil endre våre barns medfødte rettigheter
Så vi må etterlate et land som er bedre enn det vi mottok
Hvert åndedrag bak rustningen skal vies til å gjøre verden vidunderlig
Vi skal stige frem fra gylne åser i vest og det forblåste nordøst
Der våre forfedre startet revolusjonen
Vi vil stige frem fra byer omkranset av innsjøer i Midtvesten
Vi vil stige frem fra glohete Sørstater og gjenreise
Sytti år i deres rike
Barnet jeg jobber for, kaller meg "pike"
Jeg sier: "Ha-ha! Ja, ma'am!" For jobb må man jo ha
Jeg er for stolt til å bøye av For blakk til å være svak
Så… jeg ler
Til jeg får vondt i magen
Av meg selv
Mitt folk får meg til å skoggerle
Jeg ler så voldsomt
At jeg nesten går med
Historiene deres er det knapt så man tror selv
De dyrker frukt, men eter skrell
Jeg ler
Til jeg begynner å gråte
Av meg selv
Dette springer ut av et liv på dødens rand
De holdt mitt folk i live Ved å holde masken
Når det gjelder hvitt overherredømme og rasisme…
River man forhenget til side, kommer all skiten til syne.
Det hersker en myte om hvordan dette landet oppsto.
Folk prøver å viske ut USAs egentlige historie.
Hvitt overherredømme har gjennomsyret landet siden det ble dannet.
HADDE TROLIG OVER 600 SLAVER
Vil du virkelig at jeg skal snakke om Thomas Jefferson? Ok.
Thomas "Selvmotsigende" Jefferson.
Det er få jeg avskyr så sterkt.
Thomas Je…
Thomas Jefferson…
Han pratet piss.
Han visste utmerket godt hvilke uhyrligheter
som ble begått overfor slaver.
Men han stanset ikke undertrykkingen fordi slaveriet gagnet ham.
På den ene side var han imot slaveri.
Men han var også imot det å avskaffe slaveriet.
Så han uttalte seg kritisk om slaveri, særlig tidlig i karrieren.
Samtidig var han kritisk til de som ville avskaffe slaveriet.
Det er dette paradokset som er helt sentralt i USA.
Du preker om frihet, men er slaveeier.
Jeg må skrive uavhengighetserklæringen.
Som barn lærte vi at Jefferson var en god mann som var viktig for landet.
Men for noen er han ond.
Mr. Jefferson…
Snakker vi bare om én side av saken, utviskes ondskapen.
Thomas Jefferson romantiseres fortsatt.
Hva er i veien?
Herre, jeg er redd.
For hva?
Krysning av menneskeraser er fordervende.
Ingen som verdsetter sitt land eller det ypperste ved menneskeheten,
kan gi bifall med ren samvittighet.
Dette byr meg sterkt imot.
Thomas Jefferson snakket svært nedsettende om svarte kvinner.
Han sa at de var lite pene, og at de så ut som orangutanger, tror jeg.
Men han var gal etter Sally Hemings. Hvor mange barn satte han på henne?
Han begikk hyppige…
PROFESSOR OG FORFATTER
…voldtekter av Sally Hemings, som var en slave i tenårene.
Det er Thomas Jefferson.
Han ikledde seg demokratisk språkdrakt,
mens han egenhendig drev avl på en han hadde i eie på plantasjen.
Hvite menn som Thomas Jefferson
rasjonaliserte seksualisert vold mot svarte kvinner
ved å avvise at det var seksualisert vold.
En innflytelsesrik myte om svarte kvinner som oppsto med slaveriet,
var bildet av en svart Jesabel.
En svart kvinne som var fullstendig styrt av seksuelt begjær.
Hun hadde en medfødt sterk seksualitet og sexlyst.
Om man godtar det premisset, hvem er det da som frikjennes?
Hvilke hendelser er det da vi kan se gjennom fingrene med?
Dette fungerte som en unnskyldning for at hvite menn voldtok slavekvinner.
Ved å fremstille svarte kvinner som promiskuøse kunne de si:
"Ja, men de ville det selv. Det var de som forførte meg."
Dette er en trope i amerikansk populærkultur.
Den er blitt så innarbeidet
at jeg undres om opphavspersonene forstår hva de dypest sett spiller på.
Dette kommer til syne ved at svarte jenter kan omtales som "lettlivet".
Føler du deg trakassert, kan du ikke opptre utydelig.
Problemet er ikke bare menns atferd, men også kvinners.
PLATESELSKAPET VIL HA EN UNG JESABEL
JESABEL OPP AV DAGE
DEN FORSLITTE JESABEL-TROPEN
Vi må ta innover oss at seksualisert vold sto sentralt i volden mot slaver.
Slaverikulturen var voldelig, og seksuell vold inngikk i dette.
NEGERMOR GJENGVOLDTATT AV HVITE POLITIET FØLGER IKKE OPP
VOLDTATT NEGRESSE IGNORERT
Samtykke fins ikke. Man kan ikke si nei.
Slaver kunne teknisk sett ikke bli voldtatt.
Svarte kvinner ble utsatt for så mange former for overgrep
at den samfunnsgruppens opplevelse av slaveriet representerer noe eget,
og deres prøvelser er et eget fagfelt.
Hvite slaveeiere prøvde å dekke over seksuelle overgrep mot svarte kvinner.
Men en kvinne nektet å la seg stilne.
Harriet Jacobs var første kvinne som skrev om sitt liv som slave fra egen synsvinkel.
Og måten hun skriver på,
får frem hva svarte slavekvinner med barn ble utsatt for.
HENDELSER I EN SLAVEPIKES LIV EGNE NEDTEGNELSER
Leser, det jeg skriver om tilværelsen i sørstatshjem er ikke oppdiktet.
Slaveri er fælt for menn, men langt fælere for kvinner.
Noen former for urett, lidelser og krenkelser er kvinner alene om å oppleve.
Husherren minnet meg stadig på at jeg var hans eiendel.
Han sverget ved høyere makter at han kunne få meg til å underkaste meg.
Han fylte mitt unge sinn med urene bilder bare et uhyre kan gi opphav til.
Gjør som jeg sier.
En mann som var 40 år eldre enn meg,
forbrøt seg daglig mot naturens hellige orden.
Han sa at jeg var hans eiendel.
At jeg måtte føye meg for ham hva enn det gjaldt.
Sjelen strittet imot dette onde tyranniet.
Men hvor er det vern å finne?
De holdt meg skjult i Snaky Swamp.
Inntil onkel Phillip fikk gjort i stand et tilfluktssted for meg.
Jeg kastet terning med livet som innsats.
Om jeg mislyktes…
Hva ville da skje med meg og mine fire barn?
Det var blitt gjort i stand et skjulested for meg hos bestemor.
Et lite skur der det ikke bodde annet enn rotter og mus.
Mangelen på frisk luft tæret enda mer på enn mangelen på sollys.
Men helt trøstesløst var det ikke.
Jeg kunne høre barnas stemmer.
De låt både glade og sørgmodige.
Da strømmet tårene.
Jeg bodde i det lille, elendige krypinnet i nær sju år.
Leser, min historie ender med frihet.
Jeg har ikke skrevet om egne opplevelser for å få oppmerksomhet.
Det enkleste for meg ville ha vært å tie om det jeg har opplevd.
Men jeg vil avlegge vitnesbyrd.
Jeg vil gjøre nordstatskvinner kjent med kårene til to millioner sørstatskvinner
som fortsatt er slavebundet og lider slik jeg led.
De fleste i langt verre grad.
Jeg vil få folk i frie delstater til å forstå hva slaveri egentlig er.
Grunnfortellingen om slaveriet i USA omtalte ikke kvinner.
Harriet Jacobs var først.
Man ville neppe fått bølgen av svarte kvinner som fortalte om et liv i slaveri,
om ikke Harriet Jacobs hadde banet vei og skapt et rom for at disse temaene,
og da spesielt de aller vondeste temaene, kunne tas opp.
At Jacobs fortalte sin historie, var viktig.
For uten hennes historie ville vi ikke ha skjønt hvordan seksuelle overgrep
var innvevd i et system som jo skulle gjelde arbeidskraft.
Ironisk trodde historikere at skribenten var en hvit, kvinnelig slaverimotstander
fordi de mente at det var for… dramatisk.
At hennes historie ikke kunne være sann.
Kvinner som Harriet Jacobs vet at noen vil slette dem fra kollektivets minne.
De vet at deres opplevelser helst ikke skal bli kjent.
Så når de først forteller om sitt liv, er det maktpåliggende at vi lytter.
VI BER BARE OM RETTFERDIGHET RASK OG UHILDET RETTERGANG
Skaper man et utrygt miljø, enten det oppstår fysisk kontakt eller ei,
så er det seksuell trakassering.
Jeg klarer fortsatt ikke å sette ord på hvordan jeg har det.
Det er ikke godt å si om jeg ville ha klart å fortelle om hendelsene nå.
Når som helst og overalt kan jeg, som svart kvinne, bli utsatt for rasisme,
kjønnsdiskriminering, homofobi og voldtekt.
Jeg kan bli brent levende uten at en sjel registrerer at jeg opphører å eksistere,
for jeg er ubetydelig som svart kvinne.
Te meg som en dame? Katteaktig og snuskete?
Som en hund du kan fornedre og bytte bort? Et trofe du kan paradere med?
Få barn fra min vagina?
Noen få ofres medfølelse for hverandre har vokst til et rungende kamprop.
RETTFERD FOR SVARTE KVINNER
De prøvde bare å bli hørt, sett og trodd på sitt ord.
TRO PÅ SVARTE KVINNER
Vi fortjener et bedre system og mer oppmerksomhet.
Vi fortjener ledere som påpeker og anerkjenner problemet.
Jeg står her som en som har klart seg, tross seksuelle overgrep og familievold.
Harriet Jacobs ble til slutt kjøpt fri av noen andre.
Og Harriet Jacobs blir sint fordi hun ender opp med å bli forært friheten
takket være inngripen fra hvite slaverimotstandere.
Som regel, når jeg underviser om slaverimotstandere,
ser elevene for seg snille hvite som gjorde store oppofrelser.
Og de tar jo ikke helt feil.
Men jeg assosierer slaverimotstand med svarte menn og kvinner
som viste stort mot og utrettet utrolige ting.
Jeg ser på dem som kjernen i bevegelsen,
mens hvite allierte og slaverimotstandere var mer perifere aktører.
Dessverre blir ikke minoriteter hørt
før en fra majoriteten taler deres sak eller støtter dem.
Så hvites slaverimotstand var nødvendig, men ikke uproblematisk.
PIONERER I FRIHETSKAMPEN
Flere hvite slaverimotstandere var av en skole der tanken var:
"Slaveri er moralsk galt, men svarte er ikke likeverdige med meg."
Selv om dere opphører å være slaver,
er dere langt ifra likestilt med den hvite rase.
Hvorvidt dette er rett eller galt, er det ingen grunn til å gå inn på.
Vi har et bilde av Lincoln som den store frigjøreren.
Abraham Lincoln.
Ettersom han opphevet slaveriet, har han veldig høy anseelse.
To afroamerikanske quarterbacker møtes i Superbowl for første gang.
Passende nok er 12. februar Abraham Lincolns fødselsdag.
Men hadde du snakket med Lincoln på 1800-tallet,
ville han nok virket smårasistisk.
Jeg står ikke tilbake for noen når det gjelder min støtte
til at den hvite rase skal ha en overordnet stilling.
Han fremstilles ofte som en som forsto at slaveriet var umoralsk.
Men han var bare imot slaveri
fordi han mente at det ville gagne økonomien å oppheve slaveriet.
Vi må forholde oss til alt han sa, ikke bare Frigjøringserklæringen.
Gjør vi det, oppdager vi at Abraham Lincoln var sammensatt,
særlig når det gjelder de svartes historie.
Jeg er halvt Abraham Lincoln, så…
Så derfor skal jeg tilbe deg?
Nei, men…
Mye av historieskrivningen har plassert hvite menn i sentrum.
De er blitt fremstilt som Det hvite håp.
De er frelsere eller frigjørere.
Det er uheldig fordi det underslår svartes bedrifter,
og det underslår alt de bidro med i bevegelsen.
MYTEN OM DEN HVITE FRELSEREN
De siste 18 årene har jeg besøkt områder der levekårene nesten ikke er til å tro.
Og det er bestandig barna som har det verst.
Jeg har gjort mer for svarte amerikanere enn noen andre,
muligens med unntak av Abraham Lincoln.
Ingen når meg til knærne.
Jeg reddet deg i kveld, så du burde kanskje være litt takknemlig.
VI STØTTER DERE
Forestillingen om den hvite frelseren er egentlig et motstykke
til hvitt overherredømme.
Hvis det hvite er eneveldig,
hvis de hvite sitter på all makt,
er det kun de hvite som kan frelse andre.
Du er en hvit lærer på en svart skole.
-Ikke som Hilary Swank i Freedom Writers. -Jo, det er du.
Det kommer til uttrykk på mange måter.
Folk legger ut bilder av seg selv
fra reiser til land med svart befolkning
der de holder et svart barn og får vist frem
at de liksom er "snille med negrene".
Hvis du gjør noe som faktisk er helt uegennyttig,
trenger du ikke å bruke meg som en kvittering.
Det banaliseres.
Det handler om hva de er villige til, ikke om å lytte og finne reelle løsninger.
De første slaverimotstanderne var svarte.
Slavene trengte ikke å bli fortalt at slaveri ikke var bra for dem.
Det var de klar over.
Og det var de som først satte ord på urett og ondskap i dette systemet.
Det er viktig å få frem at svarte frigjorde seg selv.
Tropen med den hvite frelseren gjør at hvite ser på svarte som barn,
Da tenker de at de kan gi dem dannelse, som om de var foreldre.
Svartes respons er: "Vi er ikke barn som trenger rettledning.
Vi trenger dere som støttespillere og allierte."
Hvis ditt ønske om å hjelpe forsømte, fattige svarte nabolag,
springer ut av egne undersøkelser, uten at du har vekslet et ord med en svart person,
må du revurdere kunnskapsgrunnlaget ditt.
Derfor var det viktig for Lincoln å ha Frederick Douglass,
Elizabeth Keckley og andre svarte rundt seg
som kunne åpne øynene hans for hva svarte er i stand til,
og hva en fri tilværelse for dem måtte innebære.
Lincoln var innledningsvis tydelig på
at krigen ikke handlet om å avskaffe slaveri, men om å samle nasjonen på ny.
Og da han erklærte at slavene skulle frigjøres,
sluttet rundt 200 000 svarte menn seg til nordstatshæren under krigens to siste år.
for å utkjempe det som nå var blitt en frigjøringskrig.
BORGERKRIGENS SLUTT - 1865
MILLIONER AV MENNESKER FRIGJØRES
SLAVER ER FRI!
REIS DEG - FRIHET!
Idet vi ble fri, skjøt vi fart!
Vi hadde kongressrepresentanter og senatorer, og bygde college for svarte.
Vi skaffet oss fast eiendom.
Vi stemte.
Myten om at svarte er underlegne, ble smadret.
Det ble tydelig hva svarte ønsket å gjøre, og hva de var i stand til,
bare de fikk handlingsrom og råderett over eget liv.
Det boblet over av svarte som briljerte.
Og vi briljerte i en slik grad, og i et så rasende tempo,
at landet ble rystet, så det kunne ikke leve med det.
Fremskritt for svarte er så skremmende for hvite i USA
at de vil ty til alle midler for å hegne om makten de tror de kan miste.
Hvite menn anså at svarte menn som utøvde sine borgerrettigheter, var en trussel.
Av den grunn konstruerte de kjapt en virkningsfull mytologi
om at svarte menn til enhver tid
hadde skjending og voldtekt av hvite kvinner i tankene.
HVORFOR JOBBE NÅR MAN KAN FÅ BEVILGNINGER?
Rasistisk tankegods får fotfeste om det treffer deg på et følelsesmessig plan.
Ved å koble det å skulle beskytte kvinner i folkegruppen
til en påstått trussel fra svarte,
gjør man rasistisk vold om til en dyd.
Og gjør man det, rettferdiggjør man alle former for grusomheter.
MYTEN OM DEN SVARTE FORBRYTEREN
Tidlig i 1890-årene toppet det seg med lynsjinger.
Begrunnelsen for at så mange svarte ble lynsjet,
var at de hadde gjort noe galt.
Det handlet ikke bare om de som ble hengt,
som ble straffet for forbrytelser de i mange tilfeller ikke hadde begått.
Lynsjingen skulle også gjøre "resten av oss" livredde for å bli hengt.
Vi skulle se bildet og ta innover oss
at vi aldri fikk gå over en viss grense, og at vi måtte kjenne vår plass.
Ned på bakken!
Hva feiler det deg?
Krefter som fremmet hvitt overherredømme, skapte stereotypiene for å spre frykt.
Når vi fremstilles som en trussel, dehumaniseres vi.
KNUS DET GALE UDYRET
Dette ble gjort med vitende og vilje for å kue oss.
SVARTE PÅ TV: REALISME ELLER STEREOTYPIER?
Å fremstille svarte som forbrytere har vært viktig for hvit rasisme i USA.
Det er en virkningsfull effekt som gir hvite argumenter for
at en hvit maktelite må ha kontroll på og tøyle svarte miljøer.
Rullebladet deres kan fylle en hel bok.
Men dessverre må vi ta på dem med silkehansker.
Vi får ikke kaste bomsene i fengsel, der de hører hjemme.
Svarte liv har verdi!
Hvorfor defineres de ikke som terrorister? Tør ingen si det fordi de er svarte?
Nå er det nok vås. De dreper folk og hater hvite.
Koblingen mellom kriminalitet og svarte blir en dypt forankret forestilling i USA.
Alle med fargede naboer må flytte.
-Hvorfor da? -Det er ikke trygt ute på kveldstid.
Med tanke på bildet som tegnes av kriminelle i mediene,
er det ofte snakk om svarte, og da spesielt svarte menn.
Horton brøt seg inn hos oss.
I 12 timer ble jeg banket, kuttet opp og terrorisert.
Han sonet en livstidsdom uten mulighet for prøveløslatelse da Dukakis ga ham fri.
Svarte dreper hvite hver eneste dag.
De voldtar hundre hvite kvinner daglig.
FØDERAL DOMMER MENTE AT SVART MANN "SÅ KRIMINELL UT"
Dere vet hvordan statistikken ser ut. Kriminaliteten er en epidemi i USA.
Statistikken tegner et bilde.
Et bilde av et ansikt med stivt blikk.
Ansiktet til en skremmende realitet vi står overfor nå.
Ansiktet til et menneskelig rovdyr. Ansiktet til en vaneforbryter.
Det fins ingenting annet i naturen som er så ondskapsfullt og farlig.
Man kan fremstille folk som kriminelle uten å gå direkte frem.
De er ikke bare ungdomsgjenger lenger, men ofte såkalte hyperkriminelle.
Uten samvittighet eller empati.
Aller først må vi i fellesskap se til at langere straffes, raskt og strengt.
Kriminalitet blir et kodeord for "svart" og "etnisitet".
Det bildet av svarte forbrytere som er blitt skapt,
har en så nøye gjennomtenkt utforming
at det gjennomsyrer alle kulturelle områder.
Drap blant tenåringer. Nå drepes det flere mindreårige enn voksne her i landet.
Før stjal unge hjulkapsler. Nå dreper og voldtar de.
Rasistiske holdninger forsterkes gang på gang
av det vi ser på tv og i nyhetene,
i reklamer, på film, i sosiale medier, alt man kan tenke seg.
Mange av disse fremstillingene er lavmælte, subtile.
De er på kunstferdig vis pakket inn og forkledd.
Ved inngangen til 1930-årene
er det blitt sosialt uakseptert å lynsje svarte foran kamera.
I stedet dukker det opp avskygninger av enkelte aspekter ved svarte,
selv om det ikke er svarte rollefigurer.
Filmer er ikke begrenset av den virkelige verden.
Den slemme kan være så stor, svart, sterk og grusom du bare vil.
Hold kjeft, misfoster!
Julius, du…
Hold kjeft, sa jeg!
Grunnen til at det funker og at vi fanger opp dette,
er at vi har fått et trent blikk for svarte stereotypier
som vi kanskje ikke engang skjønner at vi anvender som seere.
Dere må bryte opp nå!
To ting fant sted her i går kveld.
Det var en demonstrasjon for en drept tenåring.
I tillegg var det lovløse tilstander og kaos.
Nord for St. Louis gjorde tjuver som de ville i natt.
Hendene i været, ikke skyt!
Svarte er ikke mer voldelige eller farlige enn andre folkegrupper.
Men vi er blitt fortalt at volden slik vi kjenner den, er svart.
Dermed ser vi ikke de hvite som tyr til vold.
For de bærer ikke voldens kjennemerker.
Han ser ikke ut som en drapsmann.
Fattigdom og våpentilgang er sterkere koblet til vold enn hva etnisitet gjør.
Men vi er blitt fortalt at hvites vold er selvforsvar.
Et dødelig kvelertak på T-banen.
Neely, en tidligere Michael Jackson-imitator,
var oppfarende og ropte til folk, men angrep ingen rent fysisk.
Pennys advokater sier at det var selvforsvar.
En kvinne fra Florida er tiltalt for drap på naboen.
Ifølge politiet skjøt hun gjennom ytterdøren sin
og drepte firebarnsmoren Ajike Owens.
Lorincz hevder å ha handlet i selvforsvar.
En afroamerikansk mann i Central Park filmer meg og truer meg og hunden min.
Jeg blir truet av en mann i Ramble! Send politiet hit med en gang!
Politiet i Sanford her. Samtalen blir tatt opp.
Vi har vært plaget av innbrudd, og nå er det en suspekt fyr her.
-Er han hvit, svart eller latinamerikansk? -Han ser svart ut.
Voldspotensialet som ligger i det å fremme slikt tankegods…
Voldspotensialet savner sidestykke.
Det ble sagt at George Floyd var ruset, og at han derfor fort kunne bli helt vill.
Ahmaud Arbery var på joggetur.
Og joggingen alene gjorde ham til noe umenneskelig i disse hvite mennenes øyne.
Såkalt harmløse holdninger kan infisere tankene til folk,
som så anvender dem og knar dem til for å legitimere at svarte massakreres.
En litt fancy betegnelse er "kulturelle grunnfortellinger".
Jeg sier rett ut at det er løgner folk bedrar seg selv med
for å rettferdiggjøre den rådende politikken og ulikheten.
RETTFERDIGHET.
Lynsjing var en rasistisk reaksjon på at svarte lyktes.
Ida B. Wells studerte enkelthistoriene
og faktagrunnlaget som skulle legitimere lynsjingene.
Men hun ville finne frem til faktagrunnlaget selv.
Hadde sørstatsfolk forsvart lovløse lynsjinger på ærlig vis,
ville det ikke ha vært et behov for denne forsvarstalen.
Men når de med ondsinnet forsett kategorisk fordreier fremstillingene,
blir negre nødt til å fortelle verden sin versjon av grusomhetene.
Alle i byen kjente vennen min Tommy.
Han bodde trangt og sparte penger så han kunne åpne en kolonial.
En dag kranglet fargede og hvite smågutter som lekte med klinkekuler.
Den fargede butikkinnehaveren ble trukket inn i krangelen.
Da morgenavisen kom ut på søndagen, ble kolonialen omtalt med krigstyper.
Avisen ga næring til rasistiske fordommer
ved å kalle kolonialen "et tilholdssted for tjuvpakk."
Ta ham!
Blod!
MOBBEN BRUKTE SKYTEVÅPEN, IKKE REP TRE UROSTIFTERE SKUTT OG DREPT
ÅSTEDET FOR LYNSJINGEN
En mer anstendig og ordentlig mann har Memphis aldri sett.
Like fullt ble han drept helt omtankeløst, som en hund.
Slik fikk jeg øynene opp for hva lynsjing egentlig var:
Et påskudd for å bli kvitt negre som skaffet seg midler og eiendom,
og derigjennom fortsette å terrorisere folkegruppen.
REGISTRERTE LYNSJINGER
Grundige studier har overbevist meg om at sørstatsfolk fortsatt var bitre
fordi de ikke lenger kunne anvende negre som leketøy, tjenere og inntektskilder.
I 1892 BLE 241 PERSONER LYNSJET.
Disse årene ble over 10 000 negre ofre for kaldblodige drap
uten rettergang eller lovmessige rammer for henrettelse.
Det fremgår også av oversikten at parallelt med alle disse drapene
ble kun tre hvite menn tiltalt, dømt og henrettet.
REDSLENE I SØRSTATENE - LYNSJJUSTISEN
I ALLE DENS FASER
Spørsmålet som går igjen fra interesserte venner etter foredrag, er:
"Hva kan jeg gjøre for å hjelpe?"
Da er svaret alltid:
"Få frem fakta."
EN RØD PROTOKOLL
STATISTIKK OVER OG ANGIVELIGE ÅRSAKER TIL LYNSJINGER I USA 1892-1894
AV IDA B. WELLS
Når det gjelder det å få frem våre historier,
og å tvinge landet til å se seg selv i speilet,
så startet hun alt.
Vi kan se postkortbilder av en lynsjemobb, som sammen med koner og barn,
står under et svart lik, som dingler fra et tre,
og vite at dette var grusomt.
Men grunnen til at vi kan det, er at Ida B. Wells tok ansvar,
i en tid da dette fortsatt pågikk,
og sørget for at vi fikk vite dette, at vi ikke kunne lukke øynene.
Du åpnet døren og truer med å dra meg ut av min egen bil?
Ut av bilen!
-Vil du gi meg støt? -Gjett om!
Ned med deg! På magen!
-En, to… -Jeg truer ingen her, jeg blir truet.
-Få med dere underholdningen. -Jeg er i livsfare!
Hvorfor? Dere plager meg hele tiden. Jeg er lei! Nå er det nok!
Han er helt livløs!
-Har han puls? -Nei, se da! Han er helt livløs.
-Sjekk pulsen. -Seriøst? Skal han ha det på nakken?
SVART MANN SKUTT DA HAN JOGGET I GEORGIA
ETTER TO MÅNEDER ER INGEN ARRESTERT
SVART MANN SKUTT OG DREPT AV HVIT NABO ETTER RASISTISK TRAKASSERING
EN ELLEVE ÅR GAMMEL GUTT RINGTE NØDTELEFONEN.
BLE SÅ SKUTT AV POLITIET.
LANGT FLERE SVARTE BLIR DREPT AV POLITIET ENN HVITE
Politivold er moderne lynsjinger.
Myndighetenes vold mot svarte i og utenfor fengsel er å anse som lynsjing.
Det er terror mot en folkegruppe, som ikke bare skal straffe svarte individer,
men også minne svarte på at de må kjenne sin plass.
Selv om politimetodene har endret seg, er det én rød tråd.
SLAVER FRIGJØRES!
Hver gang det er et gjennombrudd…
…slår det en flodbølge tilbake.
En mur av hvitt overherredømme som sier: "Hit, men ikke lenger."
OBAMA DREPER USA
Trekk unna!
Svartes fremskritt møtes med straff.
Det legges ikke frem slik, men som problemer knyttet til kriminalitet og dop.
Men man vil gjenopprette etnisk dominans ved å gjenopprette "orden".
Landet må samle alle krefter for å bekjempe kriminalitet.
Landets lover må overholdes.
Vi må opprettholde lov og orden.
Kjære venner, jeg ønsker å få frem et tydelig budskap i kveld.
Denne kriminalitetsbølgen får ikke slå an tonen for fremtidens USA.
Regjeringens aller viktigste oppgave er å sikre lov og orden.
Jeg er "lov og orden"-kandidaten.
Når du leser nyheter om problemer,
opptøyer i Omaha, Cleveland, Brooklyn, Chicago eller hvor det nå skal være…
-Jeg kaller dette for oppstand. -Jaha. Du syns ikke det er galt?
Jeg mener at dette er folk som gjør oppstand mot et system
som har stengt dem inne i gettoer der de blir utnyttet og undertrykt,
og de har ingen forutsetninger for å bryte ned systemet.
Dere har flyttet folk for å bryte ned og splitte opp.
Dere har revet folk bort og ødelagt systemet deres.
Dette har dere kalt "sivilisasjon".
Vi som har vært skadelidende, sier nå:
"Det er dere som knuser drømmer. Det er dere som er villmenn.
Det er dere som har vært usivilisert fra første stund.
Siviliser dere selv."
Som land har vi en dragning mot det spektakulære.
En dragning mot flammene.
Men vi enser ikke opptenningsveden.
Og opptenningsveden er politikken som er basert på motvilje mot svarte.
LA HVITE SKOLER FORBLI HVITE
Det å bli nektet skolegang.
Opptenningsved.
Ulike muligheter på bolig- og arbeidsmarkedet.
Opptenningsved.
Stort politioppbud i svarte nabolag. Opptenningsved.
Tynt begrunnet kroppsvisitering.
Politi, stå i ro!
Krigen mot narkotika.
Massefengsling.
Når politikken, strukturer og institusjoner med overlegg kuer svarte,
skaper man med overlegg folkegrupper som vil være assosiert med kriminalitet.
Den røde tråden.
Rasismens historie her til lands
er dypest sett maktens historie.
Alt som er blitt gjort i samfunnet for å undertrykke svarte,
er blitt gjort for at de skal beholde makten.
Den hvite eliten. Dette gagner dem. De får beholde makten.
Vi læres opp til å se på makt som et knapphetsgode à la en pai.
Jo mer jeg har, dess mindre får du, og motsatt.
Hvis din ledesnor i livet er å klamre deg til det du har for enhver pris,
er du villig til å gjøre hva enn som kreves.
Du vil lyve, jukse, stjele og drepe for å beholde det du har.
Arbeidet som burde blitt gjort
like etter avskaffelsen av slaveriet,
altså en omorganisering, omstrukturering
og omdefinering av hele samfunnet
som kunne gjøre det mulig for tidligere slaver
å bli fri og likeverdige,
det arbeidet ble aldri gjort.
Se opp!
Jeg tror at hvite er bekymret for hva som vil skje
om de ser seg selv i speilet,
og får se at de gjennom flere generasjoner og århundrer
har plaget og kuet svarte, brune og mørke mennesker.
At de vil bli usikre på hvordan de skal forholde seg til historikken.
"Nå som du vet det, hva gjør du da?"
Da må de ta stilling til om de vil ha den arven med seg videre.
Den viktigste driveren for rasisme er fornektelse.
Man finner stadig nye påskudd for å avfeie at rasismen ennå finnes.
For å kunne påpeke hvordan rasismen er innbakt i det hele,
må man faktisk være fremoverlent.
Og det er det som er antirasisme.
FAKTA OM ET ANTIRASISTISK SAMFUNN
Det er noe folk er veldig opptatt av.
Hvis det blir et antirasistisk samfunn, hva vil de da miste?
De tenker ikke på gevinsten.
Ønsker man et effektivt nettverk av mennesker, et effektivt samfunn,
er det å undertrykke en del av borgene, neppe særlig smart.
Jeg vet ikke hvordan det vil bli, men det er mulig,
for noen skapte i sin tid dette systemet.
Når de kunne skape systemet, kan vi plukke det fra hverandre.
Det er ikke bare snakk om noe fint som gjør det mulig å elske sin neste.
Om antirasisme bare går ut på at du ikke skal mislike fargede,
hvordan hjelper det meg at du rent personlig ikke misliker meg?
Men hvis du så, med dette til grunn, sier:
"Men hvordan har vår strukturelle motvilje mot dem og all forsømmelsen
gitt dem verre levekår?"
Da begynner det å ligne på noe.
Svarte vet hva de vil ha og ser for seg frigjøring i praksis.
Og de ser ikke for seg et radikalt utopisk samfunn.
De ser for seg noe som minner om det livet hvite lever og tar for gitt.
Jeg elsker å være svart. Jeg takker Gud for at han skapte meg slik.
Jeg elsker min svarte mann og det svarte barnet vi skal få.
Jeg elsker den svarte familien min og den svarte naboen.
Jeg elsker den svarte menigheten min og svart musikk.
Jeg elsker alt det svarte har bidratt med i USA, enten det anerkjennes eller ei.
Så få høre, da. Hva er det som er galt med svarte?
Ingenting. Ingenting er galt med svarte.
Ingenting er galt med svarte.
Du innser hvor absurd det er.
Det eneste som er galt med svarte, er at vi tror det er noe galt med svarte.
Tekst: Dario Kverme Birhane